12 ຄົນ ເສຍຊີວິດ ຍ້ອນ ລົມພາຍຸໃຫຍ່ ໃນສະຫະລັດ (ເບິ່ງສະໄລດ໌)
ລົມພາຍຸ Tornado ຂະໜາດແຮງ ປະທະ ຫລາຍລັດ ໃນເຂດພາກກາງ ແລະພາກໃຕ້ ຂອງສະຫະລັດ
ການພັດຖະຫຼົ່ມຂອງລະບົບລົມພາຍຸຂະໜາດແຮງ ໄດ້ສ້າງຄວາມເສຍຫາຍໃນຫລາຍ ແຫ່ງທົ່ວພາກກາງແລະພາກໃຕ້ຂອງສະຫະລັດ ໃນວັນພຸດວານນີ້ ເຮັດໃຫ້ປະຊາຊົນ ເສຍຊີວິດໄປ 12 ຄົນ ລະບົບລົມພາຍຸດັ່ງກ່າວ ໄດ້ກໍ່ໃຫ້ເກີດລົມຫົວກຸດຂະໜາດແຮງ ຫຼື tornado ຊຶ່ງທໍາອິດ ໄດ້ປະທະເມືອງ Harrisburg ຊຶ່ງເປັນເມືອງນ້ອຍໆໃນລັດ Illinois ເຮັດໃຫ້ຊາວເມືອງ ດັ່ງກ່າວເສຍຊີວິດໄປ 6 ຄົນ ແລະໄດ້ຮັບບາດເຈັບຕື່ມອີກ 100 ຄົນ ບັນດາເຈົ້າໜ້າທີ່ ກ່າວວ່າ ພວກບ້ານເຮືອນໃນຈໍານວນລະຫວ່າງ 250 ຫາ 300 ຫລັງໄດ້ຮັບຄວາມເສຍ ຫາຍ ຫລືຖືກທໍາລາຍ ລົມ tornado ໄດ້ສັງຫານປະຊາຊົນຕື່ມອີກ 3 ຄົນ ໃນລັດ Missouri ແລະໄດ້ສ້າງ ຄວາມເສຍຫາຍຢ່າງຮ້າຍແຮງ ໃຫ້ແກ່ເມືອງ Branson ຊຶ່ງເປັນສະຖານທີ່ທ່ອງທ່ຽວ ໃຫ້ຄວາມເພີດເພີນບ່ອນທີ່ປະຊາຊົນ 37 ຄົນໄດ້ຮັບບາດເຈັບແລະພວກໂຮງມະຫໍລະ ສົບ ແລະໂຮງແຮມຫລາຍແຫ່ງທີ່ໄດ້ຮັບຄວາມເສຍຫາຍນັ້ນໄດ້ປິດລົງໃນຕອນເລີ້ມຕົ້ນຂອງ ລະດູທ່ອງທ່ຽວ ລົມພາຍຸທີ່ມີຄວາມແຮງຫົວນີ້ຍັງໄດ້ເຮັດປະຊາຊົນຕື່ມອິກ 3 ຄົນເສຍ ຊີວິດໃນລັດ Tennessee ໃນພາກຕາເວັນອອກສຽງໃຕ້ຂອງສະຫະລັດ ພວກນັກພະຍາກອນອາກາດກ່າວວ່າ ລະບົບລົມພາຍຸດັ່ງກ່າວ ຍັງໄດ້ກໍ່ໃຫ້ເກີດລົມ tor nados ໃນລັດ Kansas ແລະລັດ Kentucky ເຊ່ນກັນ ແຕ່ຍັງບໍ່ທັນມີລາຍງານແຈ້ງ ໃຫ້ຊາບກ່ຽວກັບຄວາມເສຍຫາຍ ຫຼືຜູ້ບາດເຈັບລົ້ມຕາຍໃນເວລານີ້ເທື່ອ